‘পহেলগাঁও হামলায় শোকাহত’, পাক নায়ক ফাওয়াদ খান

ওয়েব ডেস্ক: কাশ্মীরে জঙ্গি হামলার(Pahalgam terror attack) জেরে পাকিস্তান অভিনেতা ফাওয়াদ খান(Fawad Khan)ও বাণী কাপুর(Vaani Kapoor) অভিনীত ছবি ‘আবির গুলাল'(Abir Gulaal) বয়কটের ডাক দেওয়া হয়েছে। ছবিটি পরিচালনা করছেন ভারতীয় চিত্রপরিচালক আরতি এস বাগদি(Aarti S. Bagdi)। পুলওয়ামা কান্ডের পর থেকে প্রায় এক বছরের বেশি সময় ভারতীয় বিনোদন দুনিয়ায় পাকিস্তানের শিল্পীদের নিষিদ্ধ করে দিয়েছে সিনে সংগঠন। এ বিষয়ে সুপ্রিম কোর্টের সত্বেও পাক শিল্পীদের এদেশের বিনোদন দুনিয়ায় কাজ করতে দেখা যায়নি। তবে ‘আবির গুলাল’ ছবির হাত ধরে চলতি বছরের মে-মাসে পাক সুপারস্টার ফাওয়াদ খানের ভারতীয় বিনোদন দুনিয়ায় প্রত্যাবর্তন করার কথা। পায়েলগাঁও সন্ত্রাসের পর সেই কল পরিকল্পনা সম্ভবত ভেস্তে যেতে চলেছে।

আরও পড়ুন:‘পহেলগাঁওয়ের কথা আমাকে ভাবাচ্ছে’, শ্রেয়া ঘোষাল

ফিল্ম ফেডারেশন এন্ড টেলিভিশন ডিরেক্টরস এসোসিয়েশনের সভাপতি অশোক পন্ডিত হুঁশিয়ারি দিয়ে ফাওয়াদ সহ অন্যান্য পাক তারকাদের চিরতরে নিষিদ্ধ করার কথা জানিয়েছেন। ট্রেলার প্রকাশ্যে আসার পর থেকেই শুরু হয় বিতর্ক। পাক-অভিনেতা ছবিতে থাকাতেই মূলত এই বিতর্কের সূত্রপাত, ওঠে বয়কটের ডাকও। তার মধ্যেই কাশ্মীরের ভয়াবহ জঙ্গি হামলার ঘটনা খানিক ঘৃতাহুতির কাজ করে। নতুন করে আরও জলঘোলা হতে শুরু করে। এবার খবর এই ছবিটি নাকি ভারতে মুক্তি পেতে দেওয়া হবে না।
এই সন্ত্রাসবাদি কাজ গোটা বিশ্বেকে তোলপাড় করে দিয়েছে। প্রসঙ্গত,ফাওয়াদ খান কেবয়কটের(Boycott)ডাক দেবার পর অভিনেতাকে দেখা গেল শোক বার্তা জ্ঞাপন করতে। সোশ্যাল মিডিয়ায় যিনি লিখেছেন, ”পহেলগাঁওয়ে এমন জঘন্য হামলার খবর শুনে আমি সত্যি গভীরভাবে দুঃখিত এই ভয়ানক ঘটনার শিকার হতে হয়েছে যাদের তাঁদের জন্য প্রার্থনা করছি এবং এই কঠিন সময় নিহতদের পরিবারের জন্য শক্তিও আরোগ্য কামনা করি।”

যা দেখে অনেকেই লিখেছেন,’ফাওয়াদ ড্যামেজ কন্ট্রোল করার চেষ্টা করছেন’। এই ছবিতে ফাওয়াদের সঙ্গে জুটি বেঁধেছেন নায়িকা বাণী কাপুর। রোশানল এড়াতে পারেননি তিনিও। শেষমেষ ভারতীয় অভিনেত্রী শোক প্রকাশ করে জানিয়েছেন, পহেলগাঁওয়ের নিরীহ মানুষের উপর হামলার ঘটনায় আমি শোক স্তব্ধ। ভাষা হারিয়ে ফেলেছি। নিহতদের পরিবারের জন্য রইল আমার প্রার্থনা।”
গত ১ এপ্রিল ‘আবির গুলাল’ ছবির প্রথম ঝলক মুক্তি পেয়েছে। সুদর্শন পাক নায়ক ফাওয়াদ খানের ছবি মুক্তি পেলে রাজ ঠাকরের দল মহারাষ্ট্র নবনির্মাণ সেনা হুঁশিয়ারি দিয়ে রেখেছেন।